b'\n_START_ARTICLE_\nCarl Epting Mundy mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nDecembra 1953 se je vpisal v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike (KMP ZDA), kjer je za\xc4\x8del \xc5\xa1olanje v \xc5\xa1olskem programu za vodne poveljnike. Po kon\xc4\x8danem \xc5\xa1olanju je slu\xc5\xbeil v 38. specialni pehotni \xc4\x8deti (Montgomery, Alabama), kjer je napredoval v vodnika. Z diplomiranjem na univerzi Auburn je napredoval v \xc4\x8dastnika._NEWLINE_Kot pehotni \xc4\x8dastnik je poveljeval \xc4\x8deti v 2. marinski diviziji (Camp Lejeune), slu\xc5\xbeil kot izvr\xc5\xa1ilni marinski \xc4\x8dastnik na letalonosilki USS Tarawa (CVS-40) in na kri\xc5\xbearki USS Little Rock (CLG-4); bil in\xc5\xa1truktor na The Basic School (Quantico, Virginija) in nazadnje \xc4\x8dastnik za izbiro \xc4\x8dastnikov v Raleigh, North Carolina._NEWLINE_Med vietnamsko vojno je sprva slu\xc5\xbeil kot operativni \xc4\x8dastnik (nato kot izvr\xc5\xa1ilni \xc4\x8dastnik) 3. bataljona 26. marinskega polka, 3. marinske divizije. Nato je bil preme\xc5\xa1\xc4\x8den na mesto obve\xc5\xa1\xc4\x8devalni \xc4\x8dastnik pri poveljniku 3. marinske ekspedicijske sile. Januarja 1968 je bil preme\xc5\xa1\xc4\x8den kot adjutant asistenta komandanta KMP ZDA._NEWLINE_Julija 1969 je bil preme\xc5\xa1\xc4\x8den v Quantico, kjer je po diplomiranju junija 1970 (Command and Staff College) opravljal dol\xc5\xbenost in\xc5\xa1pektorja-in\xc5\xa1truktorja v 4. zra\xc4\x8dnopomorski strelski \xc4\x8deti za zvezo._NEWLINE_Od 1973 do 1974 je poveljeval 2. bataljonu 4. marinskega polka 3. marinske divizije (Okinava). Nato je bil preme\xc5\xa1\xc4\x8den v \xc5\xa1tab poveljnika v Quantico. Od 1976 do 1977 je \xc5\xa1tudiral in diplomiral na Naval War College (Newport, Rhode Island), nakar je bil preme\xc5\xa1\xc4\x8den v \xc5\xa1tab KMP ZDA, kjer je opravljal dol\xc5\xbenost na\xc4\x8delnika zahodne regije in nato kot namestnik direktorja za predlagane na\xc4\x8drte in programske skupine._NEWLINE_Avgusta 1980 je bil preme\xc5\xa1\xc4\x8den na dol\xc5\xbenost asistenta na\xc4\x8delnika \xc5\xa1taba za obve\xc5\xa1\xc4\x8devalno dejavnost 3. marinske divizije. Isto\xc4\x8dasno je bil na\xc4\x8delnik \xc5\xa1taba 6. marinske ekspedicijske brigade. Marca 1981 je bil preme\xc5\xa1\xc4\x8den na dol\xc5\xbenost poveljnika 2. marinskega polka, kjer je isto\xc4\x8dasno opravljal \xc5\xa1e dol\xc5\xbenost poveljnika 38. in nato 36. marinske ekspedicijske enote._NEWLINE_Po napredovanju v brigadnega generala 30. aprila 1982 je bil preme\xc5\xa1\xc4\x8den na dol\xc5\xbenost direktorja naborne sekcije pri \xc5\xa1tabu KMP ZDA. Junija 1984 je postal poveljnik poveljni\xc5\xa1tva za trening izkrcevalnih sil za Atlantik._NEWLINE_Aprila 1986, ko je napredoval v generalmajorja, je za\xc4\x8del dol\xc5\xbenost operacijskega direktorja, \xc5\xa1tab KMP ZDA. Marca 1988 je napredoval v generalporo\xc4\x8dnika in prevzel dol\xc5\xbenost namestnika na\xc4\x8delnika \xc5\xa1taba za na\xc4\x8drtovanje, politiko in operacijo, \xc5\xa1tab KMP ZDA, nato namestnik za marinske operacije pri zdru\xc5\xbeenem \xc5\xa1tabu, nato poveljnik marinskih enot pri atlantski floti, poveljnik 2. marinske ekspedicijske sile in nazadnje \xc5\xa1e poveljnik marinskih sil v Evropi._NEWLINE_1. julija 1991 je napredoval v generala in postal 30. komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike. Upokojil se je 30. junija 1995.'